**DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2020 METŲ ATASKAITOS PATVIRTINIMO**

2021 m. sausio 29 d. Nr. TS-

Rokiškis

 Vadovaudamasis Lietuvos Respublikos sveikatos sistemos įstatymo 63 straipsnio 5 punktu, Lietuvos Respublikos sveikatos apsaugos ministro 2019 m. birželio 3 d. įsakymu Nr. V-656 „Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“, Rokiškio rajono savivaldybės tarybos veiklos reglamento, patvirtinto 2019 m. kovo 29 d. sprendimu Nr. TS-43 „Dėl Rokiškio rajono savivaldybės tarybos veiklos reglamento patvirtinimo“, 273 punktu, Rokiškio rajono taryba n u s p r e n d ž i a:

Patvirtinti Rokiškio rajono savivaldybės visuomenės sveikatos rėmimo specialiosios programos priemonių vykdymo 2020 metų ataskaitą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dalia Zibolienė

PATVIRTINTA

Rokiškio rajono savivaldybės tarybos

2021 m. sausio 29 d. sprendimu Nr. TS-

**ROKIŠKIO RAJONO** **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2020 METŲ ATASKAITA**

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų, tūkst. Eur** |
| 1. | Savivaldybės biudžeto lėšos | 0 |
| 2. | Savivaldybės aplinkos apsaugos rėmimo specialiosios programos lėšos | 23 728,00 |
| 3.  | Savanoriškos fizinių ir juridinių asmenų įmokos | 0 |
| 4.  | Kitos lėšos | 0 |
| 5. | Lėšų likutis ataskaitinių biudžetinių metų pradžioje | 18110,35 |
| **Iš viso:** | **41 512,35** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos/priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota****lėšų,** **tūkst. Eur** |
|  |  |  |  |  |
| 1. Savivaldybės kompleksinės programos |
|  | - | -- | - | - |
| 2. Savivaldybės strateginio veiklos plano priemonės |
|  | - | - | - | - |
|  |  |  |  |  |
| 3. Bendruomenių vykdytų programų/priemonių rėmimas |
| 2.5 | Fizinio aktyvumo skatinimas | 1 | 0,43 | 0,43 |
| 4. Kita |
| 2.2. | Aplinkos sveikata | 1 | 3,33853 | 1,41313 |
| 2.5 | Fizinio aktyvumo skatinimas | 4 | 3,916 | 2,766 |
| 2.8. | Psichikos sveikatos stiprinimas | 4 | 5,940 | 2,100 |
| 2.11 | Asmens higienos priežiūros įgūdžių formavimas | 6 | 9,340 | 9,340 |
|  |  | **Iš viso lėšų:** | **22,96453** | **16,04912** |

\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2020 METŲ ATASKAITOS PATVIRTINIMO“ AIŠKINAMASIS RAŠTAS**

2021-01-29

 **Parengto sprendimo projekto tikslai ir uždaviniai.** Sprendimo projekto tikslas – patvirtinti Rokiškio rajono savivaldybės Visuomenės sveikatos rėmimo specialiosios programos (toliau – Programa) priemonių vykdymo 2020 metų ataskaitą.

 **Šiuo metu esantis teisinis reglamentavimas.** Lietuvos Respublikos sveikatos sistemos įstatymo 63 straipsnio 5 punktu, Lietuvos Respublikos sveikatos apsaugos ministro 2019 m. birželio 3 d. įsakymu Nr. V-656 „Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“.

 **Sprendimo projekto esmė.** Rokiškio rajono savivaldybės tarybai pirmą kartą teikiama Programos 2020 m. priemonių vykdymo ataskaita nauja LR Sveikatos apsaugos ministro patvirtinta forma. Joje konsoliduota ir trumpa informacija apie programos priemonių vykdymą. Tarybos nariams pridedame 2020 m. finansuotų projektų sąrašą. Dalis lėšų buvo grąžinta, nes programos teikėjai dėl COVID-19 pandemijos nespėjo įgyvendinti veiklų ir lėšas grąžino. 2021 m. sausio 1 d. programos lėšų yra 25 789,23 Eur.

|  |  |  |  |  |  |
| --- | --- | --- | --- | --- | --- |
| **Eil.Nr.** | **Projektą teikianti organizacija** | **Projekto pavadinimas** | **Skirta (Eur)** | **Panaudota (Eur)** | **Grąžinta** **(Eur)**  |
| 1. | Rokiškio rajono savivaldybės visuomenės sveikatos biuras | „Rokiškio rajono keturių maudyklų vandens kokybės tyrimai“ | 3338,53 | 1413,12 | 1925,41 |
| 2. | Rokiškio rajono Juodupės lopšelis-darželis | „Sveikatos šalis“ | 1200,00 | 1200,00 | 0 |
| 3. | Rokiškio rajonoJuodupės gimnazija | „Sveikatos kelias“ | 1000,00 | 1000,00 | 0 |
| 4. | Rokiškio rajojo Pandėlio gimnazija | „Kur švara – ten sveikata“ | 1250,00 | 1250,00 | 0 |
| 5. | UAB „Profilaktinė dezinfekcija“ | „Buitinių kenkėjų naikinimas Rokiškio rajono savivaldybės problemiškose šeimose“ | 1490,00 | 1490,00 | 0 |
| 6. | Rokiškio socialinės paramos centras | „Asmens ir aplinkos švara“ | 5000,00 | 5000,00 | 0 |
| 7. | Rokiškio lopšelis-darželis „Nykštukas“ | „Virusai, mikrobai ir bakterijos – mums ne draugai“ | 800,00 | 800,00 | 0 |
| 8. | Viešoji įstaiga Rokiškio jaunimo centras | „Myliu save tokį, koks esu“ | 668,00 | 668,00 | 0 |
| 9. | Rokiškio rajono Kamajų A.Strazdo gimnazijos Jūžintų skyrius | “Mažųjų spartakiada” | 380,00 | 380,00 | 0 |
| 10 | Rokiškio technologijos, verslo ir žemės ūkio mokykla | „Judėjimo galia 2“ | 2340,00 | 1190,00 | 1150,00 |
| 11 | „Ąžuoliuko“ mokyklos - darželio Kavoliškio skyrius | „Sveikatos takeliu“ | 528,00 | 528,00 | 0 |
| 12 | Asociacija „Trinus“ | „Rokiškio r. moksleivių psichinės sveikatos stiprinimas 2020“ | 3840,00 | 0 | 3840,00 |
| 13 | Rokiškio rajono savivaldybės švietimo centras | „Pagarbių santykių kūrimas vykdomos prevencijos sėkmei“ | 700,00 | 700,00 | 0 |
| 14 | Lašų kaimo bendruomenė | „Masažo terapija – sveikatai stiprinti“ | 430,00 | 430,00 | 0 |
|  |  |  | **22964,53** | **16049,12** | **6915,41** |

 **Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos – suteikiama informacija apie Programą, jos įgyvendinimą. Vykdant Sveikatos ministerijos nurodymą, ataskaita bus pateikta Sveikatos mokymo ir ligų prevencijos centrui, paviešinta Rokiškio rajono savivaldybės internetiniame puslapyje.

 **Kokia sprendimo nauda Rokiškio rajono gyventojams.** Ataskaita suteikia rajono gyventojams galimybę išsamiau susipažinti su Programa, finansuojamomis sritimis.

 **Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

 **Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus

vyriausioji specialistė Dalia Zibolienė